|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

**2024.gada 30.maijā Nr. GND/2024/297**

 **(protokols Nr.11; 66.p)**

**Par** **Erasmus+ akreditācijas ikgadējā finansējuma pieprasījuma Erasmus+ akreditācijas 2021 – 2027 ietvaros atbalstīšanu un priekšfinansējuma nodrošināšanu**

Programmas ERASMUS+ Jaunatne darbībā ietvaros Gulbenes novada jauniešu centrs “Bāze” 2021.gadā izstrādāja un iesniedza Erasmus+ akreditācijas pieteikumu, kurš tika apstiprināts ar Jaunatnes starptautisko programmu aģentūras 2021.gada 8.maija lēmumu Nr. 2-32/12, akreditācijas Nr. 2020-1-LV02-KA150-YOU003762. Pamatojoties uz apstiprināto akreditāciju turpmākos 7 gadus Gulbenes novada jauniešu centram “Bāze” ir iespēja saņemt ikgadējo finansējumu Erasmus+ KA1 programmas projektu īstenošanai. 2024.gada ikgadējās dotācijas pieprasījuma projektu konkursā tika iesniegts finansējuma pieteikums vienai jauniešu apmaiņas un vienai jaunatnes darbinieku mobilitātes īstenošanai, kurš tika apstiprināts ar Jaunatnes starptautisko programmu aģentūras 09.05.2024 lēmumu Nr. 2.1-1/75, pieprasījuma Nr. 2024-1-LV02-KA151-YOU-000206007 (turpmāk – Projekts).

Projekta mērķis ir caur dažādām neformālās izglītības metodēm pilnveidot jauniešu, jaunatnes darbinieku un darbā ar jaunatni iesaistīto zināšanas un prasmes par tādām tēmām kā dalība demokrātiskā dzīvē un Eiropas jaunatnes mērķi.

Ikgadēja finansējuma ietvaros ir plānotas divas mobilitātes:

1. Jauniešu apmaiņa, kurā kopumā piedalīsies 37 dalībnieki no 5 Eiropas valstīm. Plānotais aktivitātes norises laiks 2024.gada jūnijs;
2. Jaunatnes darbinieku mobilitāte, kurā kopuma piedalīsies 30 dalībnieki no 10 Eiropas valstīm. Plānotais aktivitātes norises laiks 2024.gada augusts.

Ikgadējā finansējuma kopējās izmaksas Projekta īstenošanai ir 60 616,00 EUR (sešdesmit tūkstoši seši simti sešpadsmit *euro* un 00 *centi*). Programmas finansējums tiek piešķirts divās daļās – priekšfinansējums 80% apmērā no piešķirtās dotācijas summas, izmaksājot maksājumu daļās 40/40 (1. priekšfinansējums Projekta sākumā, 2. priekšfinansējums pēc periodiskās atskaites iesniegšanas), un 20% apmērā pēc Projekta realizācijas jeb saskaņā ar Projekta faktiskajām izmaksām. Projekta realizēšanai nepieciešams novada domes priekšfinansējums 20% apmērā.

Projekts atbilst Gulbenes novada jaunatnes politikas plāna 2018.-2024.gadam 1.1. apakšpunktā noteiktajam pasākumam “Attīstīt jaunatnes darbinieku kompetences atbilstoši jaunatnes darba prioritātēm un uzdevumiem”, 1.2. apakšpunktā noteiktajam pasākumam “Veidot sistemātisku neformālās izglītības piedāvājumu, kas atbilst jauniešu interesēm”, 3.1. apakšpunktā noteiktajam pasākumam “Izveidot atbalsta mehānismu darbam ar sociālās atstumtības riskam pakļautajiem jauniešiem” un 5.1.2. apakšpunktā noteiktajam pasākumam “Pilnveidot āra dzīves un aktīva brīvā laika piedāvājumu novadā, īpaši skolēnu brīvlaika periodā”.

Pamatojoties uz Gulbenes novada jaunatnes politikas plānu 2018.-2024.gadam, kā arī Pašvaldību likuma 4.panta pirmās daļas 8.punktu, kas nosaka, ka viena no pašvaldības autonomajām funkcijām ir veikt darbu ar jaunatni, Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. ATBALSTĪT Erasmus+ akreditācijas ikgadējā finansējuma pieprasījuma Nr. 2024-1-LV02-KA151-YOU-000206007 realizēšanu.
2. NODROŠINĀT Erasmus+ akreditācijas ikgadējā finansējuma pieprasījuma Nr. 2024-1-LV02-KA151-YOU-000206007 priekšfinansējumu 20% apmērā no Gulbenes novada Centrālās pārvaldes budžeta 2024.gadam.
3. NOSLĒGT programmas Erasmus+ dotācijas līgumu (projekts Nr. 2024-1-LV02-KA151-YOU-000206007) ar Jaunatnes starptautisko programmu aģentūru (reģ. Nr.90001825883).

|  |
| --- |
|  |
|  |

Gulbenes novada pašvaldības domes priekšsēdētājs A.Caunītis